+-----------------------------------------------------------------------+
| ส่วนที่ 1                                                                |
|                                                                       |
| ข้อมูลสรุป                                                               |
+-----------------------------------------------------------------------+

 ข้อมูลสรุป (Executive Summary)

บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน) TYCN หรือ “บริษัท”
ก่อตั้งขึ้นเมื่อวันที่ 9 กันยายน 2539 โดยมีบริษัท ไทยคูน กรุ๊ป อินเตอร์เนชั่นแนล จำกัด
ซึ่งตั้งอยู่บนเกาะเคย์แมน (ซึ่งต่อไปนี้จะเรียกว่า “TGI”) เป็นผู้ถือหุ้น 76.31% โดย TGI
ก่อตั้งขึ้นโดยมีบริษัท ไทยคูน กรุ๊ป เอนเตอร์ไพรส์ จำกัด ประเทศไต้หวัน (ซึ่งต่อไปนี้จะเรียกว่า
“TGE”) เป็นผู้ถือหุ้น
ทั้งหมด (100%) บริษัท ไทยคูน เวิลด์ไวด์ กรุ๊ป (ประเทศไทย) จำกัด (มหาชน)
ได้จดทะเบียนเป็นบริษัทจำกัดมหาชนเมื่อ
วันที่ 9 กรกฎาคม 2546 และเข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่
11 ธันวาคม 2546 โดยดำเนินธุรกิจผลิตและจัดจำหน่ายเหล็กลวดเหล็กลวดอบอ่อน และสกรู
โดยบริษัทถือได้ว่าเป็นผู้ผลิตแห่งเดียวในประเทศไทยและน้อยรายในโลกที่มีขบวนการผลิตต่อเนื่องในแนวดิ่งจากกลางน้ำถึงปลายน้ำอย่างครบวงจรสมบูรณ์แบบกล่าวคือมีการผลิตตั้งแต่เหล็กลวดจนถึงสกรู
นอกจากนี้บริษัทมีสายการผลิตสกรูที่ใหญ่ติดอันดับของโลก ปัจจุบันบริษัทมีกำลังผลิตเหล็กลวด
เหล็กลวดอบอ่อน และสกรูเท่ากับ 360,000 ตัน 72,000 ตัน และ 36,000 ตันต่อปี ตามลำดับ
โดยมีโรงงานตั้งอยู่ที่จังหวัดระยอง ซึ่งบริษัทได้รับการสนับสนุนจากคณะกรรมการส่งเสริมการลงทุน
ตั้งแต่ 11 ตุลาคม 2539 และ 9 เมษายน 2546 โดยจะได้รับสิทธิประโยชน์ทางด้านภาษีเป็นเวลา
13 ปีนับตั้งแต่วันเริ่มการผลิตในปี 2542 และปี 2548 ตามลำดับ

บริษัทเลือกที่จะตั้งฐานการผลิตในประเทศไทยเนื่องจากมีความได้เปรียบด้านการขนส่งและต้นทุนการผลิต
โดยบริษัทจะเน้นการจำหน่ายเหล็กลวดให้แก่ตลาดในประเทศเป็นหลัก
ในขณะที่สกรูจะถูกส่งออกไปจำหน่ายในตลาดต่างประเทศโดยเฉพาะอย่างยิ่งตลาดสหรัฐอเมริกาในปี
2547 และ ของปี 2548 บริษัทมียอดขายเหล็กลวดรวม 5,654 และ 4,219 ล้านบาท ตามลำดับ
โดยเป็นยอดขายจากตลาดในประเทศและตลาดต่างประเทศเท่ากับ 54% และ 46% ในปี 2547
และ ปี 2548 เท่ากับ 60% และ 40% ตามลำดับในส่วนของสกรูนั้น
บริษัทจะส่งออกไปตลาดต่างประเทศเป็นหลัก
เนื่องจากการขายภายในประเทศจะก่อให้เกิดการแย่งส่วนแบ่งตลาดจากผู้ผลิตสกรูในประเทศซึ่งส่วนใหญ่เป็นลูกค้าเหล็กลวดของบริษัท
โดยในปี 2545 ประมาณ 98% ของยอดขายสกรูทั้งหมดมาจากตลาดต่างประเทศ
ความต้องการเหล็กลวดที่เพิ่มขึ้นตั้งแต่ปี 2545
เป็นความต้องการใช้เหล็กลวดในงานอุตสาหกรรมต่างๆ ได้แก่ อุตสาหกรรมรถเข็น
ซึ่งขยายตัวตามดิสเคาท์สโตร์ อุตสาหกรรมลวดเชื่อมไฟฟ้า
โดยใช้ในการเชื่อมต่อในอุตสาหกรรมต่างๆ และภาคก่อสร้าง
โดยผลิตภัณฑ์ที่มีการใช้เหล็กลวดเป็นวัตถุดิบ ได้แก่ ตะแกรง ตาข่าย ลวดผูกเหล็ก
ลวดเหล็กแรงดึงสูง น็อต สกรู ในขณะที่ผลิตภัณฑ์ตัวรองของบริษัท ได้แก่ สกรู
ลักษณะการทำงานเพื่อใช้สำหรับจับยึดชิ้นงานโลหะ ไม้ หรือแผ่นพลาสติก ส่วนเหล็กลวดอบอ่อน
เป็นเพียง ผลิตภัณฑ์ที่ส่งผ่านจากเหล็กลวดเพื่อนำไปใช้ในการทำสกรูที่มีคุณภาพต่อไป
นอกจากนั้นสำหรับนโยบายการกำหนดราคาสินค้าของบริษัท ทั้งวัตถุดิบของบริษัทฯซึ่งได้แก่ เหล็กแท่ง
และผลิตภัณฑ์ต่างๆ ของบริษัทต่างก็ถูกกำหนดโดยราคาตลาดโลกเป็นหลัก โดยเปลี่ยนแปลงไปตาม
สถานการณ์ของตลาดโลก ตามคู่แข่งและตลาดในประเทศ
อย่างไรก็ตามตามปกติแล้วราคาสกรูของบริษัทจะกำหนดราคาล่วงหน้าเป็นรายไตรมาสระหว่างบริษัทและลูกค้า
ในขณะที่จะมีการส่งมอบสินค้า

ในปี 2548 บริษัทมียอดขายและกำไรสุทธิเท่ากับ 6,173 และ 122 ล้านบาท ตามลำดับ
ลดลงจากปี 2547 ซึ่งมียอดขายและกำไรสุทธิเท่ากับ 8,071 และ 907 ล้านบาท ตามลำดับ
สาเหตุเนื่องมาจากแนวทางของเหล็กลดลง และปริมาณเหล็กมีมากกว่าความต้องการของตลาดในปี
2548 โดยจากยอดขายทั้งหมดของบริษัทในปี2548 จะประกอบด้วยยอดขายเหล็กลวด
เหล็กลวดอบอ่อน และสกรูเท่ากับ 69% 7% และ 23% ตามลำดับ ในปี 2547
ยอดขายทั้งหมดจะเท่ากับ 70% 10% และ 19% ตามลำดับ โดยยอดขายของบริษัทในปี 2548
ปริมาณการขายของเหล็กลวด เหล็กลวดอบอ่อน และสกรู
ลดลงเนื่องจากประเทศจีนผลิตและส่งออกสินค้าเป็นจำนวนมาก และขายสินค้าในราคาต่ำ
มีผลกระทบต่อราคาเหล็กในตลาดโลก และต้นทุนวัตถุดิบสูงขึ้นอีกด้วย บริษัทได้เพิ่มกำลังการผลิต
ซึ่งทำให้ต้นทุนการผลิตของบริษัทลดลง นอกจากนี้บริษัทยังเน้นควบคุมต้นทุนขาย
ส่งผลให้บริษัทมีอัตรากำไรสุทธิเพิ่มขึ้นจาก 10.49% ในปี 2545 เป็น 11.28% ในปี 2547

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจซื้อหลักทรัพย์)